Prantsusmaa/Itaalia/Belgia, lavastaja: Abbas Kiarostami, osades: Juliette Binoche, William Shimell    Toskaanas aset leidev ja kahe peategelase dialoogil põhinev žanriliselt raskestimääratletav lugu mehe ja naise suhtest.    Miks aasta paremikus? "Päris koopia" on intelligentne - paljude meelest koguni üleliia pretensioonikalt iseenda tarmukust glorifitseeriv ja lihtkeeli diip - suhteanalüüs, mis ei lase vaataja jaoks latti alla, olles temast pigem alati paar sammu ees. Et juba filmikriitika hiid Ebert tunnistas, et ei saanud ilmselt midagi aru, on vaja julgust teha kaugeleulatuvaid järeldusi. Seetõttu hindab iga vaataja suuresti oma subejektiivseid tundeid ja kogemusi. Kiita võib aga juba säärase mitmekihilise katalüsaatori eest. Objektiivsemast küljest tuleb au anda Toskaana imeilusale olustikule, mis annab tihti raskekoelisele dialoogile õhulise tausta.    Parim: Loomulikult peaosalised. Binoche on ka ohtralt kiitust kogunud, samavõrd tuleb aga tunnustada William Shimelli, kellele on ju tegu kinodebüüdiga. Mõlemad portreteerivad oma tegelasi võrratu loomulikkuse ja nüansirohkusega.